
aliter usi f uerint quam f acere debuissent, qualiter a quo tempore
et quomodo. Item de libertatibus concessis quae impediunt
communem justiciam et regiam potestatem subvertunt, et a
quo concessae f uerint et a quo tempore. . . .

A.D. 1275. ANN. WINTON. p. 119. In quindena Paschae
quae fuit in principio mensis Maii, facta communi convocatione
omnium magnatum regni, tenuit dominus rex Edwardus
magnum parliamentum suum apud Westmonasterium, ubi
quamplures de regno, qui aliqua feoda de corona regia tenue-
runt, ea dictq domino regi reddiderunt, compositione tamen
facta cum quibusdam ut ea tenere valeant quoad vitam. In
quo parliamento de assensu communi quasdam novas leges
constituit observandas ad communem utilitatem totius regni,

ANN. WINTON. p. 119. Item mense Octobris circa festum
Sancti LucaeEvangelistae,iterum tenuit ibidem aliud magnum
parliamentum in quo quidem alias leges constituit inter
Judaeos observandas, ubi de communi assensu archiepisco-
pprum, episcoporum, comitum et baronum, concessum fuit
dicto domino regi quantum decimum quorundam bonorum
laicorum omnium possessionum regni Angliae in subsidium,
causa suae novitatis, ut a quibusdam dicebatur.

CLOSE ROLLS, Oct. 24. . . . Praelati, comites, barones et alii
de regno nostro, quintain decimam de omnibus bpnis mobilibus,
ad relevationem status nostri, nobis concesserint gratiose. . . .

A.D. 1276. ANN. WAVERL. p. 386. Post Pascha, ad
parliamentum Westmonasterii multis proceribus regni con-
gregatis, rex pacem suam exhaeredatis concessit. In quo
parliamento quintain decimam omnium bonorum temporalium
tarn clericorum quam laicorum, inaudito more ad unguem
taxatam, rex jusserat levari et confiscari. . . . Item in eodem
parliamento concessit dominus rex et demandavit per totum
regnum Angliae quod cartae de communibus libertatibus et
de forestis in suo robore permanentes ab omnibus per omnia
observarentur.

ANN. WINTON. p. 120. Praeterea cum anno praecedenti
concessum fuerit domino regi quintum decimum omnium
bonorum laicorum in regno, dictus dominus rex, pauperibus
parcere volens, ordinavit et statuit ut qui ad valentiam xv.
solidorum non habent in bonis ad hujusmodi contributionem
nullatenus compellerentur.

A.D. 1277.   FLORES HISTORIARUM, iii> p. 48.    In quindena